Diari Oficial de la Generalitat Valenciana


Sumari del DOGV 4606, del 13-10-2003 (2003/10175)

ACORD de 10 d'octubre de 2003, del Consell de la Generalitat, pel qual es designen els representants de la Conselleria d'Infraestructures i Transport en l'Assemblea General i en el Consell d'Administració del Consorci d'Aigües de la Plana.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4606

Data del DOGV
:   13-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10251


Data del document
:   10-10-2003

Organisme emissor
:   Conselleria d'Infraestructures i Transport

Tipus de document
:   Acord

ACORD de 10 d'octubre de 2003, del Consell de la Generalitat, pel qual es designen els representants de la Conselleria d'Infraestructures i Transport en l'Assemblea General i en el Consell d'Administració del Consorci d'Aigües de la Plana. [2003/S10901]
  
El Consell de la Generalitat, en la reunió del dia 10 d'octubre de 2003, adoptà l'acord següent:
  
El Consell de la Generalitat, en la reunió de 18 de desembre de 2001, va acordar autoritzar la Generalitat, representada per la Conselleria d'Obres Públiques, Urbanisme i Transports, a integrar-se, junt amb d'altres entitats, en el Consorci d'Aigües de la Plana.
  
L'article 5 dels Estatuts que regixen dit Consorci establix que l'Assemblea General d'este estarà formada per representants de les entitats públiques del Consorci i que la representació de cada entitat en el Consorci estarà formada per dos membres de cada una d'estes, amb els seus respectius suplents, i l'article 8 disposa que el Consell d'Administració estarà constituït per un representant de cada una de les entitats del Consorci, designats per cada una d'estes d'entre els membres nomenats per a l'Assemblea General.
  
Per mitjà d'Acord adoptat pel Consell de la Generalitat, en la reunió de 7 de maig de 2002, es van designar els representants de la Conselleria d'Obres Públiques, Urbanisme i Transports en l'Assemblea General i en el Consell d'Administració del dit Consorci.
  
Pel Decret 71/2003, de 21 de juny, del Consell de la Generalitat, es va determinar el nombre i la denominació de les conselleries, i la Conselleria d'Obres Públiques, Urbanisme i Transports passava a denominar-se Conselleria d'Infraestructures i Transport.
  
Per mitjà del Decret 99/2003, de 27 de juny, del Consell de la Generalitat, es van efectuar els nous nomenaments d'alts càrrecs d'esta conselleria.
  
Per allò que s'ha exposat, i a proposta del conseller d'Infraestructures i Transport, el Consell de la Generalitat
  
ACORDA
  
Primer
  
Designar com a representants de la Conselleria d'Infraestructures i Transport en l'Assemblea General del Consorci d'Aigües de la Plana els càrrecs següents:
  
Titulars:
  
- Director general d'Obres Públiques.
  
- Cap de la Divisió de Recursos Hidràulics.
  
Suplents:
  
- Cap del Servici de Projectes, de la Divisió de Recursos Hidràulics.
  
- Cap del Servici de Planificació, de la Divisió de Recursos Hidràulics.
  
Segon
  
Designar com a representant de la Conselleria d'Infraestructures i Transport en el Consell d'Administració del Consorci d'Aigües de la Plana el director general d'Obres Públiques.
  
València, 10 d'octubre de 2003
  
El conseller secretari del Consell de la Generalitat